CELEX: 32016R1248
Language: fi
Date: 2016-07-28 00:00:00
Title: Komission täytäntöönpanoasetus (EU) 2016/1248, annettu 28 päivänä heinäkuuta 2016, asetuksen (EU) N:o 206/2010 liitteen II muuttamisesta Botswanaa koskevan kohdan osalta luettelossa kolmansista maista ja alueista tai niiden osista, joista on sallittua tuoda tuoretta lihaa unionin alueelle (ETA:n kannalta merkityksellinen teksti)

29.7.2016   
            
            
               FI
            
            
               Euroopan unionin virallinen lehti
            
            
               L 204/112
            
         KOMISSION TÄYTÄNTÖÖNPANOASETUS (EU) 2016/1248,
   annettu 28 päivänä heinäkuuta 2016,
   asetuksen (EU) N:o 206/2010 liitteen II muuttamisesta Botswanaa koskevan kohdan osalta luettelossa kolmansista maista ja alueista tai niiden osista, joista on sallittua tuoda tuoretta lihaa unionin alueelle
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantolauseen, 8 artiklan 1 kohdan ensimmäisen alakohdan ja 8 artiklan 4 kohdan,
   sekä katsoo seuraavaa:
   
               (1)
            
            
               Direktiivissä 2002/99/EY säädetään muun muassa ihmisravinnoksi tarkoitettujen eläinperäisten tuotteiden unionin alueelle tuomista koskevista eläinten terveyteen liittyvistä vaatimuksista. Näiden vaatimusten mukaan tällaisten tuotteiden tuominen unionin alueelle on sallittua vain kolmansista maista, jotka sisältyvät komission laatimaan luetteloon.
            
         
               (2)
            
            
               Komission asetuksessa (EU) N:o 206/2010 (2) vahvistetaan muun muassa tiettyjen sorkka- ja kavioeläinten tuoreen lihan lähetysten unioniin tuonnin edellytykset. Kyseisen asetuksen liitteessä II olevassa 1 osassa vahvistetaan luettelo kolmansista maista ja alueista ja niiden osista, joista tällaisia lähetyksiä saa tuoda unionin alueelle, sekä niiden eläinlääkärintodistusten mallit, joiden on oltava näiden lähetysten mukana, ottaen huomioon kaikki vaaditut erityisedellytykset tai lisätakeet.
            
         
               (3)
            
            
               Botswana on jaettu alueisiin kyseiseen luetteloon sisällyttämistä varten. Jaottelun mukaiset alueet esitetään asetuksen (EU) N:o 206/2010 liitteessä II olevassa 1 osassa kyseisen maan sellaisina osina, joista on sallittua tuoda unionin alueelle tiettyjen sorkka- ja kavioeläinten tuoreen lihan lähetyksiä. Tällaiset osat koostuvat useasta eläintautien valvontavyöhykkeestä tai valvontavyöhykkeen osasta.
            
         
               (4)
            
            
               Komissio suoritti maaliskuussa 2013 Botswanassa tarkastuksen, jossa arvioitiin käytössä olevaa eläinten terveyden valvontajärjestelmää erityisesti siltä osin kuin on kyse suu- ja sorkkataudin valvonnasta (3). Komissio totesi, että riskiä suu- ja sorkkatautiviruksen kulkeutumisesta eläintautien valvontavyöhykkeelle 6, josta on sallittua tuoda unionin alueelle tiettyjen kotieläiminä pidettävien ja luonnonvaraisten sorkka- ja kavioeläinten tuoretta lihaa, ei voitu pitää vähäpätöisenä. Koska on olemassa riski suu- ja sorkkatautiviruksen kulkeutumisesta unioniin tuotaessa kyseiselle taudille alttiista sorkka- ja kavioeläimistä peräisin olevaa tuoretta lihaa, tällaisen tuoreen lihan vienti eläintautien valvontavyöhykkeeltä 6 unioniin keskeytettiin komission täytäntöönpanoasetuksella (EU) N:o 482/2013 (4).
            
         
               (5)
            
            
               Komissio suoritti lokakuussa 2015 tarkastuksen, jossa arvioitiin suu- ja sorkkataudin osalta käyttöön otettujen valvonta- ja aluejakotoimenpiteiden tehokkuutta (5). Komissio totesi, että eläintautien valvontavyöhykettä 6 oli muutettu jakamalla se eläintautien valvontavyöhykkeiksi 6a ja 6b ja sisällyttämällä valvontavyöhykkeeseen 6b entinen Zimbabwen vastaista valtion rajaa myötäilevä tehovalvontavyöhyke. Maailman eläintautijärjestö on tunnustanut nämä molemmat eläintautien valvontavyöhykkeet suu- ja sorkkataudista vapaiksi alueiksi, joilla ei suoriteta rokotuksia (6).
            
         
               (6)
            
            
               Komissio totesi päätelmänään, että Botswanan toimivaltainen viranomainen on korjannut kaikki puutteet, jotka johtivat eläintautien valvontavyöhykkeeltä 6 tulevaa tuontia koskevien lupien keskeyttämiseen, ja että Botswana tarjoaa nyt eläintautien valvontavyöhykkeiden 6a ja 6b osalta suu- ja sorkkatautia koskevat tyydyttävät takeet, jotka ovat unionin vaatimusten mukaisia tai niitä vastaavia, suu- ja sorkkataudille alttiisiin lajeihin kuuluvien kotieläiminä pidettävien ja luonnonvaraisten sorkka- ja kavioeläinten tuoreen lihan tuontia varten.
            
         
               (7)
            
            
               Botswana on pyytänyt, että tiettyjen kotieläiminä pidettävien ja luonnonvaraisten sorkka- ja kavioeläinten luuttomaksi leikatun ja raakakypsytetyn tuoreen lihan tuonti unioniin lisätakein eläintautien valvontavyöhykkeeltä 6a ja eläintautien valvontavyöhykkeeltä 6b sallittaisiin.
            
         
               (8)
            
            
               Edellä esitetyn perusteella on aiheellista sallia tiettyjen kotieläiminä pidettävien ja luonnonvaraisten sorkka- ja kavioeläinten tuoreen lihan tuonti unioniin Botswanan eläintautien valvontavyöhykkeeltä 6a ja eläintautien valvontavyöhykkeeltä 6b.
            
         
               (9)
            
            
               Sen vuoksi asetuksen (EU) N:o 206/2010 liitteessä II olevaa 1 osaa olisi muutettava.
            
         
               (10)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 206/2010 liitteessä II oleva 1 osa tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä heinäkuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 18, 23.1.2003, s. 11.
   
      (2)  Komission asetus (EU) N:o 206/2010, annettu 12 päivänä maaliskuuta 2010, sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda Euroopan unionin alueelle tiettyjä eläimiä ja tuoretta lihaa, sekä eläinlääkärintodistuksia koskevista vaatimuksista (EUVL L 73, 20.3.2010, s. 1).
   
      (3)  http://ec.europa.eu/food/fvo/audit_reports/details.cfm?rep_id=3103
   
      (4)  Komission täytäntöönpanoasetus (EU) N:o 482/2013, annettu 24 päivänä toukokuuta 2013, sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda Euroopan unionin alueelle tiettyjä eläimiä ja tuoretta lihaa, sekä eläinlääkärintodistuksia koskevista vaatimuksista annetun asetuksen (EU) N:o 206/2010 muuttamisesta (EUVL L 139, 25.5.2013, s. 6).
   
      (5)  http://ec.europa.eu/food/fvo/audit_reports/details.cfm?rep_id=3559
   
      (6)  http://www.oie.int/animal-health-in-the-world/official-disease-status/fmd/list-of-fmd-free-members/
   
      LIITE
      Korvataan asetuksen (EU) N:o 206/2010 liitteessä II olevan 1 osan Botswanaa koskeva kohta seuraavasti:
      
         
                     ”BW – Botswana
                  
                  
                     BW–0
                  
                  
                     Koko maa
                  
                  
                     EQU, EQW
                  
                  
                      
                  
                  
                      
                  
                  
                      
                  
                  
                      
                  
               
                     BW–1
                  
                  
                     Eläintautien valvontavyöhykkeet 3c, 4b, 5, 8, 9 ja 18
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                     11.5.2011
                  
                  
                     26.6.2012
                  
               
                     BW–2
                  
                  
                     Eläintautien valvontavyöhykkeet 10, 11, 13 ja 14
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                      
                  
                  
                     7.3.2002
                  
               
                     BW–3
                  
                  
                     Eläintautien valvontavyöhyke 12
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                     20.10.2008
                  
                  
                     20.1.2009
                  
               
                     BW–4
                  
                  
                     Eläintautien valvontavyöhyke 4a, lukuun ottamatta tehokkaasti valvottua 10 km:n puskurivyöhykettä suu- ja sorkkataudin rokotusalueen sekä luonnonvaraisen kasviston ja eläimistön hoitoalueiden välistä rajaa pitkin
                  
                  
                     BOV
                  
                  
                     F
                  
                  
                     1
                  
                  
                     28.5.2013
                  
                  
                     18.2.2011
                  
               
                     BW–5
                  
                  
                     Eläintautien valvontavyöhykkeet 6a ja 6b
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                     28.5.2013
                  
                  
                     18.8.2016”